2. ΝΟΜΟΣ 3365 της 11/15 Μαρτ. 1927 Περί αυθεντικής ερμηνείας του άρθρ.4 του Ν.Δ. της 21 Αυγ. 1925. ΄Αρθρον μόνον.-1.Η ακριβής έννοια των διατάξεων του άρθρ. 4 του Ν.Δ/τος της 21/24 Αυγ. 1925 «περί καταργήσεως διατάξεων τελωνειακών Νόμων και παροχής πιστώσεως προς ανέγερσιν τελωνεια κού καταστήματαος Πυθίου κλπ.» είναι ότι τα εν αυτώ διαλαμβανόμενα είδη, τα επί προσωρινή ατελεία εισαγόμενα εκ της αλλοδαπής, ως και τα εξ αυτών παραχθησόμενα προϊόντα, ήτοι έλαιον, πυρηνέλαιον και σάπων, εξαγόμενα εις το εξωτερικόν απαλλάσσονται παντός δημοσίου εξαγωγικού ή άλλου ειδικού ή τοπικού φόρου ή τέλους, οι τυχόν όμως εισπραχθέντες φόροι και τέλη δεν επιστρέφονται. 2.Καταργείται αφ΄ ης ίσχυσε το άρθρ. 8 του Νόμ. 3326 της 30 Απρ.1925 «περί τροποποιήσεως, προσθήκης και συμπληρώσεως τελωνειακών, φορολογικών και άλλων νόμων και περί εγκρίσεως πιστώσεων αφορωσών τας τελωνειακάς αρχάς», οι τυχόν όμως καταβληθέντες φόροι και τέλη δεν επιστρέφονται. 